Триумвират
Триумвират () е термин, обозначаващ съюза между три равнопоставени политически или военни лидери. Тези съглашения рядко издържат дълго време.

Етимология 
Корен на думата е триумвир (всеки един от сключилите съюза), от старата латинска фраза trium virum, родителен падеж на tres viri „трима мъже“, от tres „три“ + viri, множествено число на vir „мъж“

Римският триумвират 
Два пъти в историята на Римската република има триумвират за съвместно управление през периода на гражданските войни.
 Първи триумвират – Установен през 60 пр.н.е. от Гней Помпей, Марк Лициний Крас и Гай Юлий Цезар. Триумвиратът е скрепен през 59 пр.н.е. чрез сватбата на Помпей с дъщерята на Цезар – Юлия. През 54 пр.н.е. Юлия умира и триумвиратът постепенно започва да се разпада.
 Втори триумвират – Създаден през ноември 43 пр.н.е. от Октавиан Август, Марк Антоний и Марк Емилий Лепид.

Вижте също 
 Дуумвират – еквивалентният термин, но за двама души
 Севират – еквивалентният термин за шестима души
 Септемвират – еквивалентният термин за седмина души
 Децемвират – еквивалентният термин за десетина души

Древен Рим
Политика на Древен Рим
Античност
Политическа терминология